**REPUBLIKA HRVATSKA**

**OSNOVNA ŠKOLA HVAR**

**PRAVILNIK**

**O ZAŠTITI NA RADU**

**Hvar, 23. prosinca 2014.g.**

Temeljem članka 19. stavak 2. Zakona o zaštiti na radu ("Narodne novine" br. 71/14) , članka 118. Zakona o odgoju i obrazovanju u osnovnoj i srednjoj školi("Narodne novine"br.64/13) i članka 58. Statuta Osnovne Škole Hvar, te izrađene procjene rizika,Školski odbor OŠ HVAR na sjednici održanoj 22.prosinca 2014.g. donio je:

**P R A V I L N I K**

**O ZAŠTITI NA RADU**

**I. UVODNE ODREDBE**

Članak 1.

Ovim Pravilnikom zaštite na radu (u daljnjem tekstu: Pravilnik) uređuje se u Osnovnoj školi Hvar (daljnjem tekstu: Škola) na temelju izrađene procjene rizika, organizacija provođenja zaštite na radu, pravila zaštite na radu, te prava obveze i odgovornosti radnika u dijelu u kojem ta pitanja nisu utvrđena Zakonom o zaštiti na radu, drugim propisima i ugovorom o radu.

Članak 2.

Ovim Pravilnikom se uređuje način provedbe otklanjanja opasnosti za život i zdravlje radnika i osoba na radu, te se osigurava primjena pravila ponašanja u svezi sa zaštitom od požara, postupcima gašenja požara, evakuacije i spašavanja.

Članak 3.

U tom cilju za Školu se utvrđuje organizacija uređivanja i provođenja zaštite na radu, način izrade

programa osposobljavanja za rad na siguran način, osposobljavanje radnika za

siguran način rada, poslove s posebnim uvjetima rada, način ispitivanja sredstava

rada,način upotrebe osobnih zaštitnih sredstava i opreme, sustav obavještavanja i

upotrebu znakova obavještavanja, izradu pisanih uputa o sigurnom načinu rada,

postupak s ozlijeđenim i oboljelim radnicima, zaštita nepušača, zabranu unošenja i

uzimanja alkohola i drugih sredstava ovisnosti za vrijeme rada, zaštitu posebnih

kategorija radnika, prava, dužnosti i odgovornosti ovlaštenika i radnika te unutarnji

nadzor.

Članak 4.

Prilozi koji čine sastavni dio ovog Pravilnika su:

-procjena rizika iz zaštite na radu

-sustav, plan i program osposobljavanja za rad na siguran način

-plan opremanja objekata i pogona propisanim znakovima sigurnosti i sigurnosnim

uputama

-popis i sadržaj pisanih uputa za provedbu procesa rada u skladu s propisima zaštite

na radu

-popis opreme za pružanje prve pomoći i mjesta za smještaj

-katalog poslova zaštite na radu

-isprave, evidencije i izvješća zaštite na radu.

Članak 5.

(1)Projektna dokumentacija, tehnička dokumentacija, procjena rizika, analize, nalazi,

zapisnici, obavijesti, uvjerenja, svjedodžbe, stručna mišljenja, izvještaji i druge

isprave na temelju kojih se utvrđuje stanje zaštite na radu i primjena pravila zaštite na

radu evidentiraju se i pohranjuju u posebnu zbirku isprava.

(2)Isprave iz prethodnog članka ovog Pravilnika pohranjuju se i čuvaju u tajništvu.

Članak 6.

(1)Odredbe ovog Pravilnika na jedinstven način primjenjuju se na sve radnike i osobe na radu koje nalaze na mjestu rada bez obzira na svojstvo koje imaju u ustroju i organizaciji rada u Školi.

(2)Pod uvjetima određenim ovim Pravilnikom neke odredbe odnose se i na korisnike usluga, odnosno na treće osobe, koje po bilo kojoj osnovi borave u objektima i prostorijama Škole.

**II. ORGANIZACIJA PROVEDBE ZAŠTITE NA RADU**

Članak 7.

(1)Organizacija zaštite na radu radnika i sigurnost osoba na radu utvrđuje se za

Školu kao cjelinu sukladno utvrđenim opasnostima i rizicima opisanim u Procjeni rizika.

(2)Za provedbu zaštite na radu radnika i osoba na radu za sigurnost odgovoran je ravnatelj Škole.

**1.Školska tijela za provedbu zaštite na radu**

**Ravnatelj**

Članak 8.

Ravnatelj obavlja sljedeće poslove zaštite na radu:

-sudjeluje u donošenju općih akata iz zaštite na radu s prilozima

-sudjeluje u donošenju izmjena i dopuna općih akata iz zaštite na radu i njihovih

priloga

-prati izvršenje plana i programa mjera zaštite na radu

-donosi i prihvaća procjenu rizika

-prihvaća izvješća o stanju zaštite na radu i o provođenju mjera zaštite na radu

-odlučuje o financiranju pojedinih projekata iz zaštite na radu i obavljanja poslova

zaštite na radu

-ugovara osiguranje radnika za slučaj ozljede na radu i profesionalne bolesti

-ugovara usluge sa službama medicine rada radi osiguravanja i ostvarivanja

specifične zdravstvene zaštite

-donosi odluke i rješenja o provedbi odredba ovog pravilnika i drugih propisa iz zaštite na radu.

**Školski odbor**

Članak 9.

Školski odbor na prijedlog ravnatelja daje suglasnost za provođenje i unaprjeđivanje zaštite na radu radnika i osoba na radu, te donosi opće akte na prijedlog ravnatelja za provedbu zaštite na radu u Školi.

**Ovlaštenik**

Članak 10.

(1)Za pojedine oblike zaštite koji zahtijevaju posebna stručna znanja ravnatelj u skladu

sa Zakonom i općim aktom može imenovati jednog ili više ovlaštenika.

(2)Ovlaštenik u provedbi zaštite na radu ima ista prava i obveze kao i ravnatelj.

**Povjerenik radnika za zaštitu na radu**

Članak 11.

(1)Povjerenik radnikaza zaštitu na radu djeluje u interesu radnika i osoba na radu na području zaštite

na radu, prati primjenu propisa i mjera zaštite na radu.

(2)Povjerenici ima sljedeća prava i dužnosti:

-sudjelovati pri planiranju unapređivanju uvjeta rada i uvođenja nove tehnologije

-poticati poslodavca i njegove ovlaštenike na provedbu zaštite na radu

-obaviješten o svim promjenama koje mogu utjecati na sigurnost i zdravlje radnika

-primati primjedbe radnika na primjenu propisa i provedbu mjera zaštite na radu

-izvijestiti inspektora rada o svojim zapažanjima i zapažanjima radnika

-nazočan tijekom svakog inspekcijskih pregleda i očitovati se na činjenično stanje koje

utvrdi inspektor

-pozvati inspektora rada kada procjeni da su ugroženi život i zdravlje radnika zbog

neprimjerenih mjera zaštite na radu i to samo u slučajevima kad odgovorne osobe

odbiju otkloniti opasnosti ili ako ništa ne čine na otklanjanju opasnosti

-obrazovati se za obavljanje poslova, stalno proširivati i unaprjeđivati znanje

- pratiti i prikupljati obavijesti od značaja za njegov rad

-staviti prigovor na nalaz i mišljenje inspektora rada

-svojim djelovanjem poticati ostale radnike da rade na siguran način

-obavještavati radnike i osobe na radu o mjerama zaštite na radu koje se poduzimaju.

Članak 12.

(1)Radnici između sebe biraju i imenuju povjerenika za zaštitu na radu, sukladno

odredbama Zakona o radu.

(2)Sindikati Škole mogu imenovati povjerenika radnika za zaštitu na radu

ukoliko je to predviđeno kolektivnim ugovorom.

Članak 13.

(1)Povjerenik se bira na vrijeme od 1 godine. Isti povjerenik može bit biran ponovo

nakon isteka mandata.

(2) Ravnatelj za pokretanje postupka može predložiti i veći broj kandidata za povjerenika za zaštitu na radu.

**Stručnjak zaštite na radu**

Članak 14.

(1)Poslove nadzora nad provođenjem mjera zaštite na radu obavlja ovlaštena pravna

osoba za zaštitu na radu ZAST d.o.o. iz Splita, temeljem Ugovora 2181-124/13, a

koji je sastavni dio ovog Pravilnika.

(2)Stručnjak imenovan od strane ZAST-a je u Odluci o imenovanju koja je sastavni dio

ovog Pravilnika i Ugovora o organizaciji i vođenju zaštite na radu.

(3)Međusobna prava i obveze regulirane su ugovorom iz st. 1 ovog članka.

**2.Radnici i osobe na radu u svezi zaštitom na radu**

**Radnici**

Članak 15.

(1)Radnici su dužni obavljati poslove zaštite sukladno Zakonu o zaštiti na radu, Zakonu

o radu i ugovorom o radu.

(2)Obveze i dužnosti svakog radnika u svezi sa zaštitom na radu:

-radnik je obvezan osposobljavati se za rad na siguran način za mjesto rada po uputi ravnatelja

-radne postupke izvoditi s dužnom pažnjom sukladno pravilima struke i pravilima

zaštite na radu

-radnik je dužan obavijesti poslodavca, stručnjaka zaštite na radu ili povjerenika radnika za zaštitu na radu o svakoj situaciji koju smatra značajnim i izravnim rizikom za sigurnost i zdravlje, o nepostojanju ili nedostatku uputa za takvu situaciju, kao i o bilo kojem uočenom nedostatku u organiziranju i provedbi zaštite na radu

-da ne uzima alkoholna pića i druga sredstva ovisnosti prije i tijekom rada i da ih ne

unosi u radne prostorije i prostore

-sudjelovati u organiziranim vježbama evakuacije i spašavanja, u slučaju

iznenadnog događaja u svemu postupiti po uputama za evakuaciju

i spašavanje, izvršiti sve odluke i naloge ravnatelja u svezi sa zaštitom na radu.

**Prava radnika u svezi sa zaštitom na radu**

Članak 16.

(1)Radnik koji smatra da mu kod obavljanju poslova na koje je raspoređen nisu osigurani

uvjeti za siguran rad može zahtijevati da se primjene odgovarajuće mjere zaštite, a o zahtjevima

radnika se odlučuje prema odredbama Zakona o radu koji uređuje postupak o zahtjevima za zaštitu povrijeđenog prava iz radnog odnosa.

(2)Radnik ima pravo odbiti obavljanje poslova ako mu zbog toga što nisu primijenjena

pravila iz zaštite na radu prijeti neposredna opasnost za život i zdravlje.

(3) Radnik je o odbijanju obavljanja poslova i razlozima dužan odmah obavijestiti ravnatelja, povjerenika radnika zaštite na radu u svezi zaštitom na radu.

Članak 17.

(1)Ravnatelj je obvezan zahtijevati od pravne osobe ZAST d.o.o. sva obavještenja i

podatke u svezi s ostvarivanjem zaštite na radu radnika, osoba na radu i sigurnosti korisnika

usluga.

(2)Ravnatelj je obvezan osigurati radnicima da dobiju odgovarajuće pisane upute koje se

odnose na opasnosti štetnosti na radu i mjere zaštite kojima se one otklanjaju

odnosno ublažavaju.

(3)Obveza iz stavka 2. ovog članka ne smatra se izvršenom ukoliko u Školi nisu

primijenjene propisane mjere zaštite na radu sadržane u osnovnim i posebnim

pravilima zaštite na radu.

**III. PRAVILA ZAŠTITE NA RADU**

**Osposobljavanje radnika iz zaštite na radu**

Članak 18.

U stvaranju uvjeta za ostvarivanje zaštite na radu, sukladno procjeni opasnosti u Školi ovim

Pravilnikom utvrđuje se obveza osposobljavanja za siguran rad za :

- osobe određene za nadzor nad provedbom zaštite na radu

- radnike i osobe na radu

Članak 19.

Za rad na siguran način dužni su se osposobljavati:

-svi radnici i ovlaštenici iz područja zaštite na radu

-radnici koji obavljaju određene i posebne poslove zaštite na radu

-radnici i osobe na radu koje su u radnom odnosu

-radnici određeni za pružanje prve pomoći

-svi radnici po programu za gašenje požara.

Članak 20.

Osposobljavanje za rad na siguran način provodi se:

-prije početka rada radnika, a nakon zapošljavanja i rasporeda na određeno

radno mjesto, odnosno poslove i radne zadatke u Školi.

Članak 21.

(1)Osposobljavanje za siguran rad provodi se temeljem programa osposobljavanja za

siguran rad odvojeno za svaku kategoriju radnika iz članka 19. ovog Pravilnika na način:

-teoretskom izobrazbom (samoobrazovanjem )

-praktičnom izobrazbom .

(2)Program osposobljavanja za siguran rad donosi ravnatelj kao i osiguranje

ostvarivanja tog programa osposobljavanja.

Članak 22.

Nakon završenog osposobljavanja i provjere osposobljenosti radniku se izdaje

Svjedodžba koju izdaje i potpisuje za to ovlaštena pravna osoba, odnosno stručnjak

za zaštitu na radu.

Članak 23.

(1)Isprave koje se izdaju nakon provedene provjere osposobljenosti čine sastavni dio

osobne dokumentacije radnika.

(2)Provjeru osposobljenosti provodi stručnjak zaštite na radu ili radnik koji je za to osposobljen.

(3)Ukoliko provjeru osposobljenosti provodi stručnjak zaštite na radu, a koji poslove

zaštite na radu u Školi obavlja temeljem ugovora uzima se da ispunjava uvjete iz

stavke 2. ovog članka.

Članak 24.

Radnik koji se zapošljava u Školi ,ukoliko je prethodno bio osposobljen u drugoj

Školi za iste djelatnosti, ponavljanje za praktične ocjene osposobljenosti nije potrebno.

Članak 25.

(1)Radnik koji ne zadovolji na provjeri osposobljenosti uputit će se na ponovno

polaganje planiranih oblika izobrazbe.

(2)Radniku koji ni nakon ponovljene izobrazbe ne zadovolji po ocjeni ravnatelja može

prestati radni odnos u Školi.

Članak 26.

(1)Ravnatelj je obvezan radnika koji se na istovrsnim poslovima tijekom jedne godine

ozlijedi dva puta, odnosno unutar tri godine tri ili više puta uputiti na ponovnu

provjeru praktične osposobljenosti, a posebno ako se utvrdi da su ozlijede nastupile u

uvjetima ili na poslovima na kojima su primijenjena osnovna i posebna pravila zaštite

na radu.

(2)U slučaju iz stavka 1. ovog članka radniku koji ne zadovolji na provjeri praktične

osposobljenosti, ravnatelj može pokrenuti postupak za prestanak rada tog radnika.

**Poslovi s posebnim uvjetima rada**

Članak 27.

Sukladno procjeni rizika utvrđuju se poslovi s posebnim uvjetima rada za koje se radniku pored općih uvjeta potrebno ispunjavati i posebne uvjete te se za njih osposobiti , a koji su potrebni za zapošljavanje.

Članak 28.

Dokazi temeljem kojih se utvrđuje da radnik ispunjava pored općih uvjeta i posebne uvjete

utvrđuju se ovim pravilnikom :

-rodni list -za posebni uvjet dobi i spola

-školska svjedodžba ili druga odgovarajuća valjana javna isprava za posebni uvjet

stručne sposobnosti

-isprava izdana prema posebnim uvjetima od liječnika specijaliste medicine rada.

**Korištenje objekata, sredstava rada i osobnih zaštitnih sredstava**

Članak 29.

(1)Objekti i prostor u kojem se ostvaruju poslovi vezani za djelatnost Škole moraju se održavati u

stanju da ne ugrožavaju sigurnost i zdravlje radnika, osoba na radu i korisnika usluga.

(2)Ravnatelj je obvezan prestati s radom u objektima namijenjenim za rad na kojima

nastanu promjene zbog kojih postoji opasnost po sigurnost i zdravlje radnika.

Članak 30.

(1)Sredstva rada na kojemu tijekom uporabe nastanu promjene koja se smatraju da nisu ispravna ili da ne odgovaraju zahtjevima zaštite na radu, na prijedlog stručnjaka zaštite na radu ta će sredstva rada ravnatelj staviti izvan uporabe.

(2)Stavljanje izvan uporabe neispravnog sredstva rada podrazumijeva njegovo

isključivanje iz energetike, uklanjanje iz radnog prostora ili njegovo

fizičko zaštićivanje od neovlaštene ili druge uporabe, te vidno obilježavanje.

Članak 31.

Sukladno procjeni rizika na radnim mjestima na kojima postoji povećana opasnost

od ozljeđivanja ili oboljenja i pored primijenjenih osnovnih i posebnih pravila zaštite

na radu radnik je obvezan upotrebljavati osobna zaštitna sredstva koja su mu određena za

uporabu.

Članak 32.

Ovisno o procjeni rizika i popisu poslova propisano je na kojim se poslovima moraju upotrebljavati osobna zaštitna sredstva.

Članak 33.

Prilikom uporabe osobnih zaštitnih sredstava radnik se mora držati pravila zaštite na

radu, uputa proizvođača, te uputa stručnjaka zaštite na radu.

Članak 34.

(1)Radnik se ne smije koristiti osobnim zaštitnim sredstvom koje mu nije povjereno i za

korištenje kojeg nije osposobljen.

(2)Radnik je dužan čuvati, održavati i koristiti se osobnim zaštitnim sredstvima sukladno

pravilima zaštite na radu.

(3)Radnik ne smije popravljati ili obavljati bilo kakve izmjene na osobnom zaštitnom

sredstvu ili zaštitnoj napravi, osim kada je za to osposobljen i ovlašten.

Članak 35.

Svaki radnik obvezan je prijaviti ravnatelju, drugom odgovornom radniku koji rukovodi

pojedinim dijelom radnog postupka ili povjereniku zaštite na radu za svaku promjenu koja

je nastala na sredstvu rada ili osobnom zaštitnom sredstvu, zbog čega smatra da je ono

neispravno i da ne odgovara zahtjevima zaštite na radu.

Članak 36.

Popis radnih mjesta sa naznakom pripadajućih osobnih zaštitnih sredstava iskazan

je na tabeli koja priložena u Procjeni rizika i čini njezin sastavni dio.

**Opasne radne tvari**

Članak 37.

(1)Pri korištenju opasnih i štetnih tvari moraju se pri radu primijeniti sva pravila zaštite

na radu u skladu sa Zakonom o opasnim tvarima i uputama proizvođača te osigurati da

su opasne i štetne tvari označene na propisani način.

**Ispitivanja radnog okoliša i radne opreme**

Članak 38.

(1)Ravnatelj je dužan obavljati ispitivanja u radnim prostorijama:

-u kojima proces rada koji se u njima obavlja utječe na temperaturu, vlažnost i brzinu

strujanja zraka

-u kojima u procesu rada nastaje buka i vibracija

-u kojima se pri radu koriste ili proizvode opasne tvari

-u kojima pri radu nastaju opasna zračenja

u kojima je pri radu potrebno osigurati odgovarajuću rasvjetu.

(2)Ako posebnim propisima nije drukčije određeno ispitivanja navedena u stavku 1.

ovog članka ravnatelj je dužan obaviti u rokovima koji ne mogu biti duži od dvije

godine.

Članak 39.

Ravnatelj je dužan na propisani način obavljati ispitivanja radne opreme u sljedećim

slučajevima:

-prije njihovog stavljanja u uporabu

-najmanje jedanput nakon dvije godine njihove uporabe

-prije početka korištenja na novom mjestu uporabe, ako su strojevi i uređaji

premješteni s jednog mjesta na drugo pa su zbog toga rastavljeni i ponovno sastavljeni.

Članak 40.

(1)Radna oprema su strojevi i uređaji, postrojenja, sredstva za prijenos i prijevoz tereta i

alati, te skele i druga sredstva za povremeni rad na visini.

(2)Obavljenim ispitivanjima iz članka 38. stavka 1. i članka 39. ovog Pravilnika sastavlja se zapisnik i

izdaju odgovarajuće isprave.

**Zaštita od požara i eksplozije, evakuacija i spašavanje, pružanje prve pomoći**

Članak 41.

(1)Ravnatelj je obvezan sukladno djelatnosti i uvjetima pod kojima se ona ostvaruju

osigurati uvjete za izradu:

-plana evakuacije i spašavanja

-plana pružanje prve i osiguravanja medicinske pomoći.

(2)Općim aktima iz stavka 1. ovog članka propisat ce se obveza osposobljavanja u svezi sa gašenjem požara, provođenjem evakuacije i spašavanja za slučaj iznenadnog događaja i osiguranje odgovarajućih sredstva za osposobljavanje i izobrazbu.

Članak 42.

U Školi na svakih 20 zaposlenih najmanje jedan mora biti osposobljen odnosno

određen za pružanje prve pomoći, te opremljen odgovarajućim sredstvima i

opremom.

**Stres na radu**

Članak 43.

**(**1) Ravnatelj je obvezan provoditi prevenciju stresa na radu ili u vezi s radom koji je uzrokovan osobito čimbenicima kao što su sadržaj rada, organizacija rada, radno okruženje, loša komunikacija i međuljudski odnosi kako bi sveo na najmanju mjeru potrebu radnika da svladava poteškoće zbog izloženosti pritisku, te otklanjanje mogućnosti da se umanji radna učinkovitost radnika i pogorša njegovo zdravstveno stanje.

(2)Ako postoje naznake stresa na radu ili u vezi s radom ravnatelj je obvezan posebnu pozornost usmjeriti na radne uvjete, okolinu , komunikaciju , subjektivne čimbenike.

(3)Radnici imaju obvezu postupati i surađivati po uputama ravnatelja za sprječavanje, uklanjanje ili smanjivanje stresa na radu ili u vezi s radom.

**Posebno osjetljive skupine radnika**

Članak 44.

(1)Posebno osjetljive skupine kojima je poslodavac obvezan osigurati posebnu zaštitu na radu su: trudne radnice, radnice koje su nedavno rodile, radnice koje doje, radnici oboljeli od profesionalne bolesti, te radnici kod kojih je utvrđena smanjena i preostala radna sposobnost ili postoji neposredni rizik od smanjenja radne sposobnosti, prava tih radnika opširnije se utvrđuju Zakonom o zaštiti na radu.

(2) Radi provedbe posebne zaštite na radu, poslodavac je obvezan u procjeni rizika naznačiti poslove koji su potencijalno rizični za posebno osjetljive skupine radnika iz stavka 1. ovoga članka.

Članak 45.

Radnik s umanjenim radnim sposobnostima ne smije obavljati poslove na kojima

postoji opasnost smanjenja njegove preostale radne sposobnosti.

**Zaštita nepušača, zabrana pijenja alkohola i uzimanja drugih sredstava**

Članak 46.

(2)U svim prostorijama Škole je zabranjeno pušenje, ravnatelj obvezan općim aktom propisati zabranu pušenja u prostorijama Škole.

(2)Obveza ravnatelja o zaštiti nepušača u smislu stavka 1. ovog članka odnosi se na radnike, druge osobe na radu i osobe koje po bilo kojoj osnovi borave u Školi.

Članak 47.

Uzimanje alkohola i sredstava ovisnosti prije i tijekom rada radnicima nije dopušteno, kao i unošenje istih u Školu.

Članak 48.

Radnik koji postupa protivno zabranama iz članka 46. i 47. ovog pravilnika, ravnatelj je ovlašten udaljiti iz Škole i pokrenuti postupak za utvrđivanje povrede radne obveze.

**Osposobljavanje za pružanje prve pomoći**

Članak 49.

(1)Ravnatelj je obvezan organizirati i osigurati pružanje prve pomoći radnicima, osobama na radu.

(2)Škola u kojoj istodobno radi 2 do 20 radnika, dužna je osposobiti najmanje jednog radnika za pružanje prve pomoći, te još po jednog do svakih sljedećih 50 radnika u skladu s pravilima zaštite na radu te im u pisanom obliku dostaviti obavijest da su određeni za pružanje prve pomoći.

(3) Ravnatelj je obvezan osigurati sredstva i opremu za pružanje prve pomoći, koja uvijek moraju biti dostupna, označena i zaštićena od neovlaštenog korištenja.

**Zdravstvena zaštita na radu**

Članak 50.

(1)Ravnatelj osigurava radnicima zdravstvenu zaštitu primjerenu rizicima za sigurnost i

Zdravlje, surađuje sa stručnjakom zaštite na radu i specijalistom medicine rada.

(2)Ravnatelj će o svom trošku uputiti radnika na zdravstveni pregled radi utvrđivanja

ili provjere zdravstvene sposobnosti za obavljanje određenih poslova za koje je to

potrebno.

**Obveze prema tijelima nadzora**

Članak 51.

Ravnatelj je dužan u slučaju bilo kakve nezgode, smrtne ili teške ozljede na radu, odmah po nastanku

iste obavijestiti nadležno inspekcijsko tijelo.

**IV. PRAVA I OBVEZE RAVNATELJA**

Članak 52.

Prava i obveze ravnatelja utvrđeni su Zakonom o zaštiti na radu.

Odgovornost ravnatelja za uređivanje i provođenje zaštite na radu, odnosno

odgovornost za gospodarski prijestup i prekršaj utvrđena je kaznenim odredbama

Zakona o zaštiti na radu.

**V. PRAVA I OBVEZE RADNIKA**

Članak 53.

(1)Prava i obveze radnika utvrđena su Zakonom o zaštiti na radu, Zakonom o radu i

ovim Pravilnikom.

(2)Odgovornost radnika utvrđena je propisima iz članka 16. ovog Pravilnika.

**VI. NADZOR**

Članak 54.

Nadzor nad provođenjem poslova zaštite na radu obavlja se na temelju Zakona o

zaštiti na radu, a unutarnji nadzor nad primjenom pravila zaštite na radu obavlja se

sukladno odredbama ovog Pravilnika.

Članak 55.

(1)Ravnatelj je obvezan inspektoru rada na njegov zahtjev dati sva tražena obavještenja

i podatke u svezi sa provedbom zaštite na radu.

(2)Ravnatelj je dužan izvijestiti inspektora rada o svakom smrtnom slučaju, težoj ili skupnoj ozljedi

dvaju ili više radnika ili osoba na radu.

**VII. ISPRAVE I EVIDENCIJE**

Članak 56.

(1)U Školi se vode:

-evidencija radnika osposobljenih za siguran rad

-evidencija radnika raspoređenih na poslove s posebnim uvjetima rada

-evidencija ozljeda na radu, profesionalnih bolesti i poremećaja u radu koji su

izazvali ili mogli izazvati štetne posljedice po sigurnost i zdravlje radnika i korisnika

usluga.

-evidencija o izvršenim pregledima i ispitivanjima sredstava rada i radnog okoliša.

(2)Evidencije iz stavka 1. ovog članka vodi tajnik.

**VIII. PRIJELAZNE I ZAVRŠNE ODREDBE**

Članak 57.

Ovaj pravilnik donosi Školski odbor na način i po postupku utvrđenom općim aktom.

Članak 58.

Izmjene i dopune ovog Pravilnika provode se na način i po postupku kao i za njegovo

donošenje.

Članak 59.

Stupanjem na snagu ovog Pravilnika prestaje se primjenjivati Pravilnik o zaštiti na radu od 24.06.2010.g.,KLASA:003-05/10-01/4.,URBROJ:2128-25-01-15-1.

Članak 60.

Ovaj Pravilnik je objavljen na oglasnoj ploči Škole i stupa na snagu osmog (8) dana od dana objave.

Članak 61.

Ovaj pravilnik objavljen je na oglasnoj ploči Škole dana 23.prosinca 2014.g., a stupa na

snagu dana 31. prosinca 2014.g.

KLASA:003-05/14-01/04

URBROJ:2128-25-01-14-1.

23.prosinca 2014.g.

Predsjednik Školskog odbora: Ela Matković